LIČKO – SENJSKA ŽUPANIJA

Dr. Franje Tuđmana 4 GOSPIĆ

BROJ RKP-a: 26580

MATIČNI BROJ: 29394410

OIB: 40774389207

RAZINA: 22

ŠIFRA DJELATNOSTI: 8411

**BILJEŠKE UZ FINANCIJSKE IZVJEŠTAJE PRORAČUNA LIČKO – SENJSKE ŽUPANIJE**

za razdoblje od 01. siječnja do 31. prosinca 2023. godine

1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

***Bilješka br. 1***

Ukupni prihodi i primici evidentirani pod šifrom X678 ostvareni u razdoblju od 01.01. – 31.12.2023. godine iznose 12.810.374,33 eura, a ukupni rashodi i izdaci evidentirani pod šifrom Y345 iznose 13.864.017,89 eura. Manjak prihoda i primitaka ostvaren u izvještajnom razdoblju evidentiran pod šifrom X005 iznosi 1.053.643,56 eura. Preneseni višak prihoda i primitaka iznosi 2.122.051,29 eura, te stoga višak prihoda i primitaka raspoloživ u sljedećem razdoblju evidentiran pod šifrom X006 iznosi 1.068.407,73 eura.

***Bilješka br. 2***

Prihodi od poreza i prireza na dohodak (podskupina konta 611) ostvareni su u iznosu od 4.560.222,90 eura ili za 40,7 % više od usporednog razdoblja. Razlog povećanja prihoda od poreza na dohodak je povećanje stope zaposelenosti građana u protekloj proračunskoj godini i pozitivne promjene u gospodarskim kretanjima u području turističke i proizvođačke djelatnosti nastali uslijed primjene mjera Vlade RH za sanaciju gospodarstva.

***Bilješka br.3***

Prihodi od poreza na imovinu (podskupina konta 613) ostvareni su u iznosu od 14.406,50 eura, a čini ga prihod od poreza na nasljedstva i darove koji je manji za 38,7% od usporednog razdoblja. Prihodi od poreza za nasljedstva i darove ovise o broju poreznih obveznika i visini porezne osnovice, o okolnostima koje nije moguće planirati, kao što su provođenje ostavinskih postupaka i broju nasljednika koji imaju prebivalište na području Ličko – senjske županije, kao i o sklopljenim darovnim ugovorima.

***Bilješka br. 4***

Prihodi od poreza na robu i usluge (podskupina konta 614) ostvareni su u iznosu od 295.577,69 eura ili za 5,1 % više od usporednog razdoblja, a čine ga porez na cestovna motorna vozila i porez na plovne objekte 291.288,49 eura i porez na dobitke od igara na sreću i ostali porezi od igara na sreću u iznosu od 4.289,20 eura.

***Bilješka br. 5***

Prihodi od pomoći proračunu iz drugih proračuna (skupina konta 63) ostvareni su u iznosu od 7.118.371,38 eura ili za 5,7% manje od usporednog razdoblja. Sredstva prihoda pomoći iz drugih proračuna uključuju:

* tekuće pomoći proračunu iz drugih proračuna koje su ostvarene u ukupnom iznosu od 2.596.239,59 eura, a čine ih:
* tekuće pomoći iz Državnog proračuna za preuzete poslove državne uprave u iznosu od 1.274.139,00 eura,
* tekuće pomoći iz Državnog proračuna – fiskalno izravnanje koje je naplaćena u iznosu od 445.553,00 eura u izvještajnom razdoblju,
* tekuće pomoći iz državnog prorčuna za fiannciranje projekta prehrane -Obrok za sve III u iznosu od 4.511,47 eura,
* namjenska sredstva Ministarstva gospodarstva za subvenciju kamate za poduzetničke kredite iz ranijih razdoblja u iznosu od 748,53 eura,
* namjenska sredstva Ministarstva turizma za sufinanciranje turističke sezone u iznosu od 6.842,00 eura,
* namjenska sredstva Ministarstva znanosti i obrazovanja za refundaciju po projektu pomoćnici u nastavi u iznosu od 5.817,19 eura,
* namjenska sredstva Ministarstva znanosti i obrazovanja za prijevoz učenika srednjih škola u iznosu od 371.734,39 eura,
* tekuće pomoći iz državnog proračuna za sufinanciranje po projektu Primarna zdravstvena zaštita u iznosu od 28.573,97 eura,
* tekuće pomoći iz gradskih i općinskih proračuna za subvenciju kamata u ukupnom iznosu od 380,34 eura,
* tekuće pomoći iz gradskih i općinskih proračuna za sufinanciranje programa gospodarenje otpadom u ukupnom iznosu od 66.682,95 eura,
* tekuće pomoći iz državnog proračuna- NP Pltivička jezera za manifestaciju Jesen u Lici i Advent 2023. godine u ukupnom iznosu od 10.300,00 eura, ,
* namjenska sredstva Agencije za plaćanje u poljoprivredi uza provedbu programa Školski medni dan u osnovnim školama u iznosu od 1.144,00 eura,
* namjenska sredstva Ministarstva regionalnog razvoja i fondova EU u ukupnom iznosu od 140.657,50 eura a uključuju: 85.657,50 za sufinanciranje projekta uređanja dijela prostora Razvojnog centra Ličko - senjske županije i namjenska sredstva u iznosu 55.000,00 eura za projekt adaptacije i uređenja zgrade Ljekarne Lovinac.
* namjenska sredstva Ministarstva poljoprivrede u ukupnom iznosu od 65.759,01 eura za sufinanciranje provedbe programa ruralog razvoja,
* namjenska sredstva Ministarstva mora, prometa i infrastrukture za provedbu programa utvrđivanja granica pomorskog dobra sukladno potpisanom ugovoru u iznosu od 15.000,00 eura,
* namjenska sredstva Ministarstva hrvatskih branitelja za sufinanciranje izrade idejnog projekta za izgradnju Memorijalnog centra Domovinskog rata u Ličko – senjskoj županiji u iznosu od 35.000,00 eura,
* namjenska sredstava Ministartva kulture za uređenje fasade na poslovnoj zgradi Ličko -senjske županije u iznosu od 53.089,12 eura,
* namjenska sredstva Ministarstva hrvatskih branitelja za obilježavanje obljetnice Medački džep u Gospiću u iznosu od 6.600,00 eura, ,
* tekuće pomoći iz Grada Gospića za sufinanciranje provedbe manifestacije Jesen u Lici 2023. u iznosu od 10.618,00 eura;
* kapitalne pomoći iz Središnjeg državnog ureda za demografiju i mlade za opremanje Centra za mlade Ličko - senjske županije u iznosu od 53.089,12 eura.
* namjenska sredstva Fonda za zaštitu okoliša i energetsku učinkovitost za sufinanciranje nabave službenih automobila na električni pogon u iznosu od 37.406,20 eura,
* pomoći izravnanja za decentralizirane funkcije u iznosu od 3.696.042,58 eura,
* pomoći temeljem prijenosa EU sredstava u ukupnom iznosu od 788.683,01, a odnose se na:
* doznačena sredstva za provedbu projekta „Sigurna kuća“ u iznosu od 179.373,42 eura,
* doznačena sredstaa za provedbu projekta Jadranski RZC STEM u iznosu od 89.528,33 eura,
* sredstva po projektu pomoćnici u nastavi u ukupnom iznosu od 415.354,14 eura,
* doznačena sredstva za sudjelovnje predstavnika Županije u provedbi projekt START-UP NACIJA u iznosu od 13.312,36 eura,
* doznačena sredstva za sudjelovanje predstavnika Županije u provedbi Projekta luka Stinica u iznosu od 3.626,86 eura,
* doznačena sredstva za sudjelovnje predstavnika Županije u provedbi projekta BLEU GREEN CIRCLE u iznosu od 3.032,33 eura,
* sredstava za projekte prehrane učenika osnovnih i srednjih škola u ukupnom iznosu od 30.930,61 euro („Obrok za sve 2“ u iznosu od 2.995,81 euro, „Obrok za sve III“ u iznosu od 27.934,80 eura)
* tekuće pomoći za provedbu programa školska shema voće/mlijeko u iznosu od 22.557,14 eura,
* kapitalne pomoći po projektu Primarna zdravstvena zaštita u iznosu od 30.967,82 eura.

**Bilješka br. 6**

Prihodi od financijske imovine (podskupina konta 641) ostvareni su u iznosu od 1.512,11 eura, a čini ga prihod od kamate na oročena sredstva i depozite po viđenju.

**Bilješka br. 7**

Prihodi od imovine (podskupina konta 642) ostvareni su u ukupnom iznosu od 375.882,37 eura i ostvareni su za 25,9 % manje od usporednog razdoblja, a čine ih:

* naknade za koncesije (lovstvo, vode i vodno gospodarstvo, pomorsko dobro i brodice) koje su ostvarene u ukupnom iznosu od 254.512,10 eura ili za 31,0% manje od usporednog razdoblja);
* prihodi od zakupa i iznajmljivanja imovine (zakup poljoprivrednog zemljišta, kotizacija za sudjelovanje na izložbi Jeseni u Lici) u iznosu od 68.879,06 eura ili za 19,4% od usporednog razdoblja koje se odnosi na povećanje prihoda od zakupa poljoprivrednog zemljišta),
* naknada za korištenje nefinancijske imovine (naknada za korištenje i eksploataciju mineralnih sirovina, lovozakupnina) u iznosu od 36.554,13 eura i
* ostali prihodi od nefinancijske imovine (legalizacija) koji su ostvareni u iznosu od 15.424,97 eura.

***Bilješka br.8***

Prihodi od upravnih i administrativnih pristojbi (podskupina konta 651) ostvareni su u iznosu od 160.881,81 eura ili za 27,8% više od usporednog razdoblja, a čine ga županijske, gradske i općinske pristojbe i naknade te ostale upravne pristojbe i naknade. Naplaćeni iznos prihoda od upravnih i administrativnih pristojbi odnosi se na županijske upravne prihode koje u postupcima izdavanja dozvola naplaćuju Upravni odjel za graditeljstvo, zaštitu okoliša i prirode te komunalno gospodarstvo, naknade za zadržavanje nezakonito izgrađene građevine u prostoru, naknade za linijski prijevoz putnika i prihode od prodaje državnih biljega.

***Bilješka br. 9***

Prihodi po posebnim propisima (podskupina konta 652) ostvaren je u iznosu od 71.481,98 eura a najvećim dijelom odnose na prihode od naknada za provedbu postupaka izvlaštenja imovine koje provodi Upravni odjel za graditeljstvo, zaštitu okoliša i prirode te komunalno gospodarstvo, Odsjek za imovinsko-pravne poslove u svrhu realizacije projekta izgradnje Hidroenergetskog sustava (HES) Kosinj. Prihode po posebnim propisima čine:

* prihodi od vjenčanja, vještačenja i izvlaštenja u iznosu od 7.067,93 eura,
* prihodi od privatizacije Lika – cesta u iznosu od 5.325,60 eura,
* prihodi od pretplate na Županijski glasnik u iznosu od 23.072,39 eura,
* prihodi po sporazumnoj presudi u iznosu od 5.001,67 eura,
* prihodi od refundacija zajedničkih troškova Ureda državne uprave u iznosu od 8.374,53 eura,
* prihodi od sponzorstva za manifestaju Jesen u Lici u iznosu od 13.945,23 eura i
* ostali nespomenuti prihodi u iznosu od 8.694,63 eura.

***Bilješka br.10***

Prihodi od donacija (podskupina konta 663) ostvareni su u iznosu od 77.850,00 eura, a odnose se na primljene donacije za provedbu manifestacije “Jesen u Lici”.

***Bilješka br.11***

Ostali prihodi Županije (podskupina konta 683) ostvareni su u iznosu od 132.136,67 eura, a odnose se na prihode od Hrvatske elektroprivrede dd Zagreb za place i ostale rashode za zaposlene djelatnike koji rade na poslovima izvleštenja nkretnina za potrebe provedbe strateškog projekta izgradnje Hidroenergetskog sustava (HES) Kosinj.

***Bilješka br. 12***

Rashodi za zaposlene (skupina konta 31) uukupnom iznosu od 2.632.515,17 eura odnose se na rashode za bruto plaće zaposlenih u iznosu od 2.048.939,48 eura, ostalih rashoda za zaposlene (jubilarne nagrade, pomoći za smrt djelatnika Županije ili člana obitelji, pomoć za bolovanje duže od 90 dana, božićnicu, uskrsnicu, dar u naravi i dar za djecu) u iznosu od 263.111,12 eura i doprinose na plaće u iznosu od 322.464,57 eura. Povećanje rashoda u odnosu na usporedno razdoblje (8,4%) odnosi se na povećanje osnovice za obračun plaće službenika i namještenika za 10% za koju je Župan donio Odluku u 5.mjesecu 2023.godine.

***Bilješka br. 13***

Rashodi vezani uz naknade troškova zaposlenih (podskupina konta 321) ostvareni su u iznosu od 89.393,10 eura ili za 31,3,0 % više od usporenog razdoblja zbog značajnog povećanja troškova za službena putovanja koji su izvještajnom razdoblju ostvareni u iznosu od 11.444,33 eura, naknade za prijevoz, rad na terenu i odvojeni život u iznosu od 72.001,82 eura i rashodi za stručno usavršavanje zaposlenika u iznosu od 5.946,95 eura.

***Bilješka br.14***

Rashodi za materijal i energiju (podskupina konta 322) ostvareni su u iznosu od 189.419,17 eura ili za 0,5% više od usporednog razdoblja, a sastoje se od rashoda za uredski materijal i ostalih materijalnih rashoda u iznosu od 57.609,42 eura, rashoda za materijal i sirovine u iznosu od 4.020,17 eura, rashoda za energiju u iznosu od 114.080,07 eura, rashoda za materijal i dijelove za tekuće investicijsko održavanje u iznosu od 2.450,55 eura, rashoda za sitni inventar i auto gume u iznosu od 10.850,96 eura i rashoda za nabavu službene, radne i zaštitne odjeće i obuće u izosu od 408,00 eura.

***Bilješka br.15***

Rashodi za usluge (podskupina konta 323) ostvareni su u iznosu od 1.008.849,10 eura i veći su za 32,8% a sastoje se od:

* usluge telefona, pošte i prijevoza u iznosu od 124.728,01 eura - povećanje za 44,0% zbog povećanja cijena poštanskih usluga,
* usluge tekućeg investicijskog održavanja u iznosu od 73.502,80 eura,
* usluge promidžbe i informiranja u iznosu od 75.501,57 eura,
* komunalne usluge u iznosu od 33.813,45 eura,
* zakupnine i najamnine u iznosu od 197.897,00 eura (povećanje za 89.013,04 eura najvećim djelom odnosi se na troškove zakupa i najma šatora i izložbenh kućica za potrebe održavanje manifestacije Jesen u Lici 2023.godine na dvije lokacije i za potrebe održavanja Adventa u Lici 2023.g.)
* zdravstvene i veterinarske usluge u iznosu od 48.796,85 eura,
* intelektualne i osobne usluge u iznosu od 308.307,02 (povećanje rashoda za 37,1% u odnosu na usporedno razdoblje najvećim dijelom se odnosi na realizirane rashode za izradu projketne dokumentacije po raznim projektima za koje su provedeni postupci javne nabave),
* računalnih usluga u iznosu od 13.917,16 eura,
* ostalih usluga u iznosu od 132.385,24 eura.

***Bilješka br. 16***

Naknade troškova osobama izvan radnog vemena (podskupina konta 324) ostvarene su u iznosu od 3.491,00 eura a odnose se na isplaćene naknade troškova putovanja (u dolasku i odlasku) za sudionike prvog festivala LIKA FEST 2023.

***Bilješka br. 17***

Ostali nespomenuti rashodi poslovanja (podskupina konta 329) ostvareni su u iznosu od 298.890,83 eura I veći su za 22,4% od usporednog razdoblja, a sastoje se od:

* naknada za rad predstavničkih i izvršnih tijela, povjerenstava i sl. u iznosu od 56.374,53 eura,
* premije osiguranja za službene automobile u iznosu od 10.527,69 eura,
* reprezentacije u iznosu od 47.585,90 eura,
* rashoda za članarine (Hrvatska zajednica županija i Jadransko–jonska euroregija) u iznosu od 7.316,39 eura,
* ostalih nespomenutih rashoda poslovanja u iznosu od 177.086,32 eura koji su povećani za 17,4% u odnosu na usporedno razdoblje zbog financiranja provedbe izbora za održavanje izbora za vijeće nacionalnih manjina koji su održani u 2023. godini.

***Bilješka br. 18***

Rashodi za kamate za primljeni dugoročni kredit (podskupina konta 342) ostvarena je u u iznosu od 5.605,82 eura.

***Bilješka br. 19***

Ostali financijski rashodi (podskupina konta 343) ostvareni su u iznosu od 6.422,96 eura a odnose se na rashode za bankarske usluge i usluge platnog prometa.

***Bilješka br. 20***

Rashodi za subvencije (podskupina konta 352) ostvareni su u ukupnom inosu od 274.41,12 eura i to:

* za subvencije trgovačkim društvima izvan javnog sektora i kamate na dane kredite u ukupnom iznosu od 30.892,39 eura,
* za subvencije poljoprivrednicima i obrtnicima u iznosu od 243.598,73 eura.

***Bilješka br. 21***

Pomoći dane unutar općeg proračuna (podskupina konta 363) u iznosu od 92.464,55 eura odnose se na kapitalnu pomoći Općini Brinje za sufinanciranje projekta uređenja parkirališta kod Ambulante Brinje u iznosu od 84.114,55 eura i Općini Donji Lapac za pripremu dokumentacije za provedbu projekta energetske obnove poslovne zgrade Ambulante Donji Lapac u iznosu od 1.250,00 eura. Tekuća pomoć se odnosi na isplaćena sredstva Općini Brinje za sufinanciranje programa prijevoza starijih osoba na liječničke preglede u iznosu od 1.100,00 eura i isplaćena sredstva tekuće pomoći Gradu Gospiću temeljem sklopljenog Ugovora za izradu IX. Izmjena i dopuna prostornog plana Grada Gospića u iznosu od 6.000,00 eura.

***Bilješka br. 22***

Tekuće pomoći proračunskim korisnicima drugih proračuna (podskupina konta 366) – odnosi se na isplaćena sredstva za provedbu županijskih natjecanja u iznosu od 2.506,51 eura OŠ Gospić i OŠ Lički Osik - korisnicima proračuna Grada Gospića.

***Bilješka br. 23***

Prijenosi proračunskim korisnicima iz nadležnog proračuna za financiranje redovne djelatnosti (podskupina konta 367) – odnosi se na prijenos decentraliziranih sredstva za financiranje rashoda poslovanja i nabavu nefinancijske imovine osnovnih i srednjih škola, zdravstvenih ustanova i Doma za starije osobe Ličko – senjske županije kao i na prijenos sredstava iz županijskog proračuna proračunskim korisnicima za financiranje redovne djelatnosti ostvaren je u ukupnom iznosu od 6.505.887,57 eura.

***Bilješka br. 24***

Prijenosi proračunskim korisnicima istog proračuna iz nadležnog proračuna za financiranje projekta prehrane i pomoćnika u nastavi (podskupina konta 369) u osnovnim i srednjim školama ostvareni su ukupnom iznosu od 323.834,02 eura.

***Bilješka br. 25***

Ostale naknade građanima i kućanstvima iz proračuna (podskupina konta 372) ostvareni su u iznosu od 115.424,52 eura. Sredstva su značajno povećana u odnosu na usporedno razdoblje iz razloga što su se u 2023. godini isplaćivale uskrsnice umirovljenicima i nezaposlenim osobama po socijalom cenzusu i financijske potpore socijalno ugroženim građanima koje su realizirane u znatno većem iznosu nego u 2022.godini.

***Bilješka br. 26***

Tekuće donacije u novcu (podskupina konta 381) ostvarene su u iznosu od 1.044.335,17 eura, a sastoje se od isplaćenih donacija političkim strankama zastupljenima u predstavničkom tijelu, vijeću nacinalne manjine, donacija po programu lovstva te programima javnih potreba iz područja udruga civilnog društva, sporta, zdravtva, socijalne skrbi kulture, tehničke kulture, vatrgastva i civilne zaštite,

***Bilješka br. 27***

Kapitalne pomoći (podskupina konta 386) ostvarena je u iznosu od 422.709,13 eura, a odnose se na isplaćene kapitalne pomoći lučkim upravama Senj i Novalja za razvoj i unaprijeđenje pomorske infratrukture u okviru programa razvoja pomorstva i sredstva za sufinanciranje trajktne linije Rab - Lun.

***Bilješka br. 28***

Rashodi za nabavu nefinancijske imovine ostvareni su u ukupnom iznosu od 1.202.796,08 eura, a čine ih:

* rashodi za nabavu proizvedene dugotrajne imovine u ukupnom iznosu od 274.494,92 eura, a odnose se na:
  + rashodi za uređenje višenamjenskog školskog sportskog igrališta kod OŠ Švica u iznosu od 71.952,54 eura,
  + rashodi za nabavu postrojenja i opreme u iznosu od 25.083,98 eura,
  + rashode za nabavu prijevoznih sredstava u iznosu od 121.159,03 eura,
  + rashode za nabavu računalnih programa i umjetničkih djela (izrada grba Ličko - senjske županije u kamenu za pročelje zgrade) u iznosu od 7.937,50 eura.
* rashodi za dodatna ulaganja na nefinancijskoj imovini u iznosu od 928.301,16 eura.

***Bilješka br. 29***

Primici od financijske imovine i zaduživanja (skupina konta 81 i 84) u ukupnom iznosu od 1.073,03 eura odnose se na primitak iz državnog proračuna po osnovi isplaćeni povrat poreza građanima po godišnjoj prijavi poreza i prireza na dohodak za 2022. godinu,

***Bilješka br. 30***

Izdaci za otplate glavnice primljenih kredita i zajmova od kreditnih i ostalih financijskih institucija u javnom sektoru (skupina konta 54) u ukupnom iznosu od 67.691,20 eura, a odnosi se na:

* + godišnju otplatu dugoročnog kredita (glavnica) za izgradnju i uređenje Razvojnog centra Ličko – senjske županije u iznosu od 49.771,08 eura realiziranog putem Privredne banke d.d. Zagreb s početkom otplate od 01. siječnja 2020 godine,
  + otplatu zajma iz državnog proračuna u iznosu od 17.920,12 eura za isplaćeni povrat poreza građanima po godišnjoj prijavi poreza na dohodak za 2022. godinu.

***Bilješka br. 31***

Stanje novčanih sredstava na početku izvještajnog razdoblja evidentirano je u iznosu od 2.137.828,25 eura. Ukupni priljev na novčane račune i blagajnu iznosio je 16.662.996,09 eura, a ukupni odljev s novčanih računa i blagajne iznosio je 17.445.322,70 eura.

***Bilješka br. 32***

Stanje novčanih sredstava na kraju izvještajnog razdoblja koje iznosi 1.355.501,64 eura.

1. **IZVJEŠTAJ O OBVEZAMA**

***Bilješka br. 1.***

Stanje obveza na kraju izvještajnog razdoblja (šifra V006) iznosi 736.892,01 eura, od čega stanje dospjelih obveza iznosi 64.299,41 euro (šifra V007), a ukupne nedospjele obveze na kraju izvještajnog razdoblja iznose 672.592,60 eura (šifra V009).

1. **IZVJEŠTAJ O RASHODIMA PREMA FUNKCIJSKOJ KLASIFIKACIJI**

***Bilješka br. 1.***

Iznos ukupnih rashoda raspoređenih po funkcijskoj klasifikaciji odgovara iznosu ukupnih rashoda u obrascu PR-RAS obrascu umanjenih za prijenose proračunskim korisnicima iz nadležnog proračuna za financiranje redovne djelatnosti.

1. **OBRAZAC P-VRIO**

**Bilješka br. 1**

Promjene u vrijednosti imovine - Smanjenje imovine u iznosu 150.138,13 eura odnosi se na:

* prijenos imovine na proračunskog korisnika Dom zdravlja Otočac u iznosu od 71.874,13 eura i
* prijenos imovine na proračunskog korisnika OŠ Otočac u iznosu od 78.264,00 eura.

1. **BILANCA**

***Bilješka br. 1***

U obrascu Bilanca iznos imovine (šifra B001) je jednak iznosu obaveza i vlastitih izvora te iznosi 9.738.227,85 eura i u odnosu na prethodnu godinu povećana je za 3,5%.

***Bilješka br. 2***

Nefinancijska imovina (šifra 0) evidentirana je u iznosu od 5.840.498,74 eura i u odnosu na usporedno razdoblje povećana je za 16,8%, a isto se odnosi se na najvećim dijelom odnosi na nabavu nove uredske opreme i namještaja te nabavu novih službenih automobila za potrebe Županije i u okviru provedbe EU projekta.

***Bilješka br. 3***

Financijska imovina (šifra 1) evidentirana je u iznosu od 3.897.729,11 eura i u odnosu na usporedno razdoblje smanjena je za 11,5%.

***Bilješka br. 4***

Novac u banci I blagajni (šifra 1) evidentirana je u iznosu od 1.355.501,64 eura.

***Bilješka br. 5***

Depoziti, jamčevni polozi i potraživanja od zaposlenih te za više plaćne poreze i ostalo (šifra 12) evidentirani su u ukupnom iznosu od 121.065,66 eura, a odnose se na potraživanja za više plaćene poreze i doprinose u iznosu od 76,83 eura te ostala potraživanja u ukupnom iznosu od 120.988,83 eura koja se odnose najvećim dijelom na potraživanja od proračunskih korisnika za povrat sredstava u nadležni županijski proračun.

***Bilješka br. 6***

Potraživanja za dane zajmove (šifra 13) iznosu od 13.841,57 eura odnosi se na potraživanje za danu pozajmicu Srednjoj školi Otočac.

***Bilješka br. 7***

Dionice i udjeli u glavnici (šifra 15) evidentirane su vrijednosti poslovnih udjela u Lika cestama d.o.o. i KODOS d.o.o. u ukupnoj vrijednosti od 781.445,35 eura.

***Bilješka br. 8***

Potraživanja za prihode poslovanja (šifra 16) evidentirana su u iznosu od 470.059,40 eura i u odnosu na usporedno razdoblje veća su za 66,6% a najvećim dijelom odnose se na potraživanja za provedbu projekata koji se financiraju iz državnog proračunai i tijela EU.

***Bilješka br. 9***

Ukupne županijske obveze na kraju izvještajnog razdoblja (šifra 2) evidentirane su u iznosu od 1.892.707,50 eura.

Obveze za rashode poslovanja iskazane su u iznosu 321.188,32 eura, obveze za nabavu nefinancijske imovine u iznosu od 86.971,24 eura, obveze za kredite u iznosu od 328.732,45 eura te obveze za odgođeno plaćanje rashoda i prihoda budućih razdoblja u iznosu od 1.155.815,49 eura koji se odnosi na naplaćene prihode budućih razdoblja – povrat sredstava Ministarstvu poljoprivrede.

Izvanbilančni zapisi sastoje se od evidentiranih izdanih i zaprimljenih instrumenata osiguranja preuzetih u svrhu osiguranja izvršenja ugovornih obveza (bjanko zadužnica, garancija i mjenica) i popisa sudskih sporova u tijeku.

Člankom 14. *Pravilnika o financijskom izvještavanju u proračunskom računovodstvu* propisano je da su obvezne Bilješke uz Bilancu:

* Popis ugovornih odnosa i slično koji uz ispunjenje određenih uvjeta, mogu postati obveza ili imovine (dana kreditna pisma, hipoteke i slično) i
* Popis sudskih sporova u tijeku.

**Bilješka 1: Popis ugovornih odnosa i slično koji uz ispunjenje određenih uvjeta**

**mogu postati obveza ili imovina**

Ugovorni odnosi i slično koji uz ispunjenje određenih uvjeta mogu postati obveza ili imovina evidentirani su kao izvanbilančni zapisi (aktiva / pasiva) u obrascu Bilanca. Sadržani vrijednosni izrazi poslovnih dogadaja u trenutku nastanka nemaju izravan utjecaj niti na jednu poziciju temeljnih financijskih izvještaja.

Vezano uz Popis ugovornih odnosa i slično koji uz ispunjenje određenih uvjeta, mogu postati obveza ili imovina navodimo da Županija vodi u elektronskom obliku Evidenciju svih ugovora koja se javno objavljuje na službenoj Internet stranici Ličko – senjske županije.

Sukladno članku 8. Odluke o izvršavanju proračuna Ličko – senjske županije za 2023. godinu (“Županijski glasnik” br. 35A/23, 13A/23, 22B/23) Upravni odjel za proračun, financije i javnu nabavu vodi analitičku evidenciju izdanih i primljenih instrumenata osiguranja plaćanja.

Instrumenti osiguranja plaćanja primljeni od pravnih osoba kao sredstvo osiguranja naplate izvodenja radova ili usluga, dostavljaju se Upravnom odjelu za proračun, financije i javnu nabavu ili proračunski nadležnom upravnom tijelu. Osim prethodno navedenih instrumenata osiguranja plaćanja Županija vodi evidenciju izdanih instrumenata osiguranja plaćanja koje daje pri sklapanju ugovora kojima se Županiji daju financijska sredstva za provedbu projekata kao jamstvo za realizaciju projekta u skladu s ugovorom.

Na dan 31.12.2023. godine Ličko – senjska županija ima izdanih 8 instrumenata osiguranja (8 bjanko zadužnica). U slučaju da Županija ne izvrši svoje obveze kako je ugovoreno, postoji mogućnost da se davatelj pomoći naplati temeljem izdanih instrumenata osiguranja. Ukoliko su projekti realizirani kako je ugovoreno, instrumenti osiguranja se vraćaju izdavatelju.

Ukupna vrijednost izdanih instrumenata osiguranja je 640.445,60 eura, prema evidenciji kako slijedi:

|  |  |  |  |
| --- | --- | --- | --- |
| **Rbr.** | **Vrsta izdanih instrumenta osiguranja** | **Broj izdanih instrumenata osiguranja** | **Ukupna vrijednost**  **(euro)** |
| 1. | Bjanko zadužnica | 8 | 640.445,60 |
|  | **Ukupno:** | **8** | **640.445,60** |

Na dan 31.12.2023. godine zaprimljeno je 158 instrumenata osiguranja (bjanko zadužnica i bankovnih garancija, mjenica). Ukupna vrijednost primljenih vrijednosnih papira iznosi 3.307.062,17 eura, prema evidenciji kako slijedi:

|  |  |  |  |
| --- | --- | --- | --- |
| **Rbr.** | **Vrsta primljenih instrumenta osiguranja** | **Broj primljenih instrumenata osiguranja** | **Ukupna vrijednost**  **(euro)** |
| 1. | Bjanko zadužnica | 121 | 2.814.826,72 |
| 2. | Bankovna garancija | 16 | 434.829,71 |
| 3. | Mjenica | 21 | 57.405,74 |
|  | **Ukupno:** | **158** | **3.307.062,17** |

**Bilješka 2: Popis sudskih sporova u tijeku na dan 31.12.2023. godine**

Sporovi pred sudovima i drugim državnim tijelima u Republici Hrvatskoj, u kojima je sudionik Ličko – senjska županija, vode se po ovlaštenom pravnom zastupniku koji zastupa Ličko – senjsku županiju temeljem posebne punomoći u svakom pojedinom predmetu.

U nastavku se daje pregled sudskih sporova koji su u tijeku na dan 31. 12.2023. godine, a iskazani su u izvanbilančnoj evidenciji.

*Tablica: Sudski postupci u tijeku*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R.br.** | **Tužitelj** | **Tuženik** | **Opis prirode spora** | **Iznos glavnice**  **(u kunama)** | **Procijenjeno vrijeme odljeva/ priljeva** | **Početak sudskog spora** | **Status**  **predmeta na dan 31.12.2023.** | **Mogućnost izjavljivanja pravnog lijeka** |
| 3. | Josip Knežević  Plitvička Jezera | Ličko-senjska županija | Komunalni doprinos  Općina Plitvička Jezera  KLASA: UP/II-363-01/22-01/03 | 2.500,00 eura | Eventualni odljev tijekom 2023. godine | 15.09.2023. | Proslijeđen Upravnom sudu u Rijeci odgovor na tužbu | DA – Visoku trgovački sud |
| 4. | Josip Kurilić, Novalja | Ličko-senjska županija | Komunalni red  Grad Novalja  KLASA: UP/II-363-01/22-01/02 | 2.500,00 eura | Eventualni odljev tijekom 2023. godine | 28.11.2023. | Proslijeđen Upravnom sudu u Rijeci odgovor na tužbu | DA – Visoki trgovački sud |

Osoba za kontakt: Mira Jurišić, struč.spec.oec.

pročelnica Upravnog odjela za proračun, financije i javnu nabavu

Zakonski predstavnik:

ŽUPAN

Ernest Petry, mag. iur.

U Gospiću, 15. veljače 2024. g.